એક જમાનામાં ફાઈવસ્ટાર હોટેલમાં શેફનું કામ સંભાળનાર કૃષ્ણન રસ્તે રઝળતા લોકો પ્રત્યે આંખમીંચામણાં કરવાની જગ્યાએ કંઈક કરી છૂટવા પ્રેરાયો. આ કારણસર પાંચ વર્ષ અગાઉ ફાઈવસ્ટાર હોટેલને ટાટા-બાય બાય કહીને કૃષ્ણને એક બિનસરકારી સંસ્થાની શરૂઆત કરી. 32 વર્ષના કૃષ્ણને પોતાની તગડો પગાર તથા માનમરતબો આપતી નોકરીને રામ-રામ કરીને મદુરાઈમાં રસ્તે રઝળતા લોકોના પેટનો ખાડો પૂરવાની પ્રવૃત્તિ શરૂ કરી. આ સંદર્ભમાં કૃષ્ણન જણાવે છે કે ‘એક દિવસ મેં પ્રૌઢ વ્યક્તિને તેના જ નકામા થયેલા અંગ ખોતરીને પેટનો ખાડો પૂરતા જોયો. એ જોઈને મારું હૃદય દ્રવી ઊઠ્યું. તાબડતોબ બાજુની હોટેલમાં જઈને તેના માટે ઈટલી સાથે અન્ય ત્રણચાર વાનગી લઈ આવ્યો. તમે માનશો નહીં, એટલી ઝડપથી મેં આજપર્યંત કદી કોઈને ખાતા જોયા નથી. વધુમાં ભોજનના કોળિયા ભરતી વખતે તેની આંખમાંથી અશ્રુધારા વહેતી હતી. અલબત્ત, એ હર્ષાશ્રુ હતાં.’